Source: http://www.zakonypreludi.sk/zz/2015-112
Timestamp: 2017-07-27 00:42:22+00:00
Document Index: 13398647

Matched Legal Cases: ['§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 4', '§ 179', '§ 179', '§ 285', '§ 285', '§ 3']

Zákony pre ľudíZbierka zákonov SRRočník 2015112/2015 Z. z.Aktuálne znenie
Sociálna politika, sociálne zabezpečenie a starostlivosťSociálna pomoc
01.01.2016112
01.01.2016zo 14. mája 2015
01.01.2016o príspevku športovému reprezentantovi a o zmene a doplnení zákona č. 461/2003 Z. z. o sociálnom poistení v znení neskorších predpisov
01.01.2016Predmet úpravy
01.01.2016Tento zákon upravuje poskytovanie príspevku športovému reprezentantovi (ďalej len „príspevok“) ako štátnej sociálnej dávky, ktorej účelom je finančne zabezpečiť športovca, ktorý ako športový reprezentant Československej republiky, Československej socialistickej republiky, Česko-slovenskej federatívnej republiky, Českej a Slovenskej Federatívnej Republiky alebo Slovenskej republiky získal medailové ocenenie na olympijských hrách, paralympijských hrách, deaflympijských hrách, majstrovstvách sveta alebo na majstrovstvách Európy.
01.01.2016Podmienky nároku na príspevok
01.01.2016(1) Nárok na príspevok má fyzická osoba, ktorá
01.01.2016a) získala ako športový reprezentant Československej republiky, Československej socialistickej republiky, Česko-slovenskej federatívnej republiky, Českej a Slovenskej Federatívnej Republiky alebo Slovenskej republiky
01.01.20161. zlatú medailu (1. miesto), striebornú medailu (2. miesto) alebo bronzovú medailu (3. miesto) na olympijských hrách, paralympijských hrách alebo na deaflympijských hrách,
01.01.20162. zlatú medailu (1. miesto), striebornú medailu (2. miesto) alebo bronzovú medailu (3. miesto) na majstrovstvách sveta, alebo zlatú medailu (1. miesto) na majstrovstvách Európy v športovej disciplíne zaradenej Medzinárodným olympijským výborom na olympijských hrách, Medzinárodným paralympijským výborom na paralympijských hrách alebo Medzinárodným výborom športu pre nepočujúcich na deaflympijských hrách, ktoré bezprostredne predchádzali majstrovstvám sveta alebo majstrovstvám Európy alebo ktoré sa konali v kalendárnom roku, v ktorom sa konali majstrovstvá sveta alebo majstrovstvá Európy,
01.01.2016b) je občan Slovenskej republiky,
01.01.2016c) má trvalý pobyt1) na území Slovenskej republiky alebo je osobou podľa osobitného predpisu,2)
01.01.2016d) nepoberá obdobný príspevok zo zahraničia,
01.01.2016e) dovŕšila dôchodkový vek a
01.01.2016f) uplatnila si nárok na dôchodkovú dávku podľa osobitných predpisov.3)
01.01.2016(2) Na účely určenia, či ide o obdobný príspevok zo zahraničia, sa na druh medailového ocenenia a na druh športového podujatia podľa odseku 1 písm. a) neprihliada.
01.01.2016(3) Ak fyzická osoba podľa odseku 1 získala viacero medailových ocenení, vzniká jej nárok len na jeden príspevok, a to v sume prislúchajúcej najvyššiemu medailovému oceneniu.
01.01.2016Suma príspevku
01.01.2016Suma príspevku je rozdiel medzi sumou
01.01.2016a) 750 eur a súčtom súm dôchodkových dávok podľa osobitných predpisov3) a obdobných dôchodkových dávok zo zahraničia, ak fyzická osoba získala
01.01.20161. zlatú medailu podľa § 2 ods. 1 písm. a) prvého bodu,
01.01.20162. zlatú medailu podľa § 2 ods. 1 písm. a) druhého bodu na majstrovstvách sveta alebo
01.01.2016b) 600 eur a súčtom súm dôchodkových dávok podľa osobitných predpisov3) a obdobných dôchodkových dávok zo zahraničia, ak fyzická osoba získala
01.01.20161. striebornú medailu podľa § 2 ods. 1 písm. a) prvého bodu,
01.01.20162. striebornú medailu podľa § 2 ods. 1 písm. a) druhého bodu na majstrovstvách sveta alebo
01.01.2016c) 500 eur a súčtom súm dôchodkových dávok podľa osobitných predpisov3) a obdobných dôchodkových dávok zo zahraničia, ak fyzická osoba získala
01.01.20161. bronzovú medailu podľa § 2 ods. 1 písm. a) prvého bodu,
01.01.20162. bronzovú medailu podľa § 2 ods. 1 písm. a) druhého bodu na majstrovstvách sveta alebo
01.01.20163. zlatú medailu podľa § 2 ods. 1 písm. a) druhého bodu na majstrovstvách Európy.
01.01.2016Vznik a zánik nároku na príspevok
01.01.2016(1) Nárok na príspevok vzniká odo dňa podania písomnej žiadosti Sociálnej poisťovni (ďalej len „platiteľ“), ak sú splnené podmienky nároku na príspevok.
01.01.2016(2) Žiadateľ je povinný v žiadosti uviesť meno, priezvisko, rodné číslo, adresu trvalého bydliska, informáciu o poberaní obdobného príspevku zo zahraničia a informáciu o sume dôchodkovej dávky vyplácanej podľa osobitného predpisu4) a dávky obdobnej dôchodkovým dávkam podľa osobitných predpisov3) vyplácanej zo zahraničia.
01.01.2016(3) Nárok na príspevok zaniká dňom smrti fyzickej osoby, ktorej sa poskytoval.
01.01.2016Výplata príspevku
01.01.2016(1) Príspevok sa vypláca mesačne počas trvania nároku na príspevok.
01.01.2016(2) Platiteľ vyplatí príspevok za celý kalendárny mesiac, aj keď podmienky nároku boli splnené len za časť kalendárneho mesiaca.
01.01.2016(3) Platiteľ vypláca príspevok mesiac pozadu, a to najneskôr do konca kalendárneho mesiaca nasledujúceho po kalendárnom mesiaci, v ktorom fyzická osoba splnila podmienky nároku na príspevok.
01.01.2016(4) Príspevok sa nevypláca do štátu, ktorý nie je členským štátom Európskej únie, ak medzinárodná zmluva neustanovuje inak.
01.01.2016(5) Príspevok sa poukazuje na účet v banke alebo pobočke zahraničnej banky; na žiadosť sa príspevok vypláca v hotovosti.
01.01.2016Zmeny v nároku, odňatie a vrátenie príspevku
01.01.2016(1) Príspevok sa zvýši alebo zníži a vyplatí sa vo vyššej sume alebo v nižšej sume, ak sa zmenia skutočnosti rozhodujúce na nárok na príspevok.
01.01.2016(2) Ak fyzická osoba prestala spĺňať podmienky nároku na príspevok, platiteľ rozhodne o odňatí príspevku.
01.01.2016(3) Ak fyzická osoba písomne požiada o odňatie príspevku, platiteľ rozhodne o odňatí príspevku.
01.01.2016(4) Ak platiteľ príspevok vyplatil neprávom, je fyzická osoba povinná ho vrátiť. Nárok na vrátenie príspevku vyplateného neprávom zaniká uplynutím jedného roka odo dňa, keď platiteľ zistil túto skutočnosť, najneskôr uplynutím troch rokov odo dňa poslednej neoprávnenej výplaty príspevku.
01.01.2016(5) Za neprávom vyplatený príspevok sa považuje aj príspevok vyplatený v sume vyššej než patril z dôvodu, že dôchodková dávka podľa osobitných predpisov3) alebo obdobná dôchodková dávka zo zahraničia boli priznané spätne.
01.01.2016Pôsobnosť orgánov verejnej správy
01.01.2016(1) Platiteľ
01.01.2016a) rozhoduje o príspevku,
01.01.2016b) vypláca príspevok.
01.01.2016(2) Ministerstvo školstva, vedy, výskumu a športu Slovenskej republiky (ďalej len „ministerstvo školstva“) vedie register medailových ocenení, do ktorého sa zapisuje
01.01.2016a) meno, priezvisko a rodné číslo fyzickej osoby podľa § 2 ods. 1 písm. a),
01.01.2016b) druh medailového ocenenia, ktoré fyzická osoba podľa § 2 ods. 1 písm. a) získala,
01.01.2016c) druh športového podujatia, na ktorom fyzická osoba podľa § 2 ods. 1 písm. a) získala medailové ocenenie.
01.01.2016Poskytovanie informácií
01.01.2016(1) Právnická osoba príslušná na výplatu dôchodkovej dávky podľa osobitného predpisu4) bezplatne poskytuje platiteľovi údaje o skutočnostiach rozhodujúcich na vznik nároku na príspevok.
01.01.2016(2) Ministerstvo školstva poskytuje platiteľovi údaje z registra medailových ocenení.
01.01.2016(3) Poberateľ príspevku je povinný písomne oznámiť platiteľovi do ôsmich dní každú zmenu skutočností rozhodujúcich na nárok na príspevok spôsobom ním určeným a zverejneným na webovom sídle.
01.01.2016Konanie o príspevku
01.01.2016Na konanie o príspevku, ak nie je v § 4 ustanovené inak, sa vzťahuje všeobecný predpis o sociálnom poistení.5)
01.01.2016Spracovávanie osobných údajov
01.01.2016Platiteľ spracúva na účel poskytnutia príspevku osobné údaje o žiadateľovi v súlade s osobitným predpisom.6)
01.01.2016Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z,, zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z. a zákona č. 87/2015 Z. z. sa mení a dopĺňa takto:
01.01.20161. V § 179 ods. 1 sa písmeno a) dopĺňa štrnástym bodom, ktorý znie:
01.01.2016„14. o príspevku športovému reprezentantovi podľa osobitného predpisu,95aa) a o povinnosti poberateľa príspevku vrátiť príspevok alebo jeho časť vyplatený neprávom alebo vo vyššej sume ako patril.“.
01.01.2016Poznámka pod čiarou k odkazu 95aa znie:
01.01.2016„95aa) Zákon č. 112/2015 Z. z. o príspevku športovému reprezentantovi a o zmene a doplnení zákona č. 461/2003 Z. z. o sociálnom poistení v znení neskorších predpisov.“.
01.01.20162. V § 179 ods. 1 písm. e) sa za slová „pozostalostnú úrazovú rentu,“ vkladajú slová „príspevok športovému reprezentantovi podľa osobitného predpisu,95aa)“.
01.01.20163. V § 285 sa odsek 1 dopĺňa písmenom o), ktoré znie:
01.01.2016„o) príspevok športovému reprezentantovi podľa osobitného predpisu95aa) a na úhradu výdavkov spojených s jeho výplatou.“.
01.01.20164. V § 285 ods. 2 sa za slová „až m“ vkladajú slová „a o“.
01.01.2016Účinnosť
Poznámky pod čiarou 01.01.20161) § 3 až 7 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.
01.01.20162) Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Mimoriadne vydanie Ú. v. EÚ, kap. 5/zv. 5; Ú. v. EÚ L 200, 7. 6. 2004) v platnom znení.
01.01.20163) Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.
01.01.20164) Zákon č. 328/2002 Z. z. v znení neskorších predpisov.
01.01.20165) Tretia časť zákona č. 461/2003 Z. z. v znení neskorších predpisov.
01.01.20166) Zákon č. 122/2013 Z. z. o ochrane osobných údajov a o zmene a doplnení niektorých zákonov.